নৱজাগৰণ আঞ্চলিক যুৱ বিকাশ সংঘৰ উদ্যোগত আয়োজিত এই মাৰাথন দৌৰ প্ৰতিযোগিতাখনিৰ শুভ উদ্বোধন কৰে বিশিষ্ট দৌৰবিদ ৰবীন দাসে । ঘোৰাথালৰ পৰা আৰম্ভ কৰা উক্ত দৌৰ প্ৰতিযোগিতাত টিহুৰ মেৰাজুল হকে প্ৰথম, ছয়গাঁও চফিকুল ইছলামে দ্বিতীয় আৰু চেঙাৰ অমিনুল হকে তৃতীয় পুৰস্কাৰ লাভ কৰে ।
ইয়াৰ পাচত অঞ্চলটোৰ ছাত্ৰ-ছাত্ৰীসকলক লৈ ৰচনা আৰু চিত্ৰাংকন প্ৰতিযোগিতাৰ আয়োজন কৰা হয় । লগতে দুপৰীয়াৰ ভাগত এখনি মুকলি সভা অনুষ্ঠিত কৰে । য'ত অসমৰ কেইবাগৰাকীও বিশিষ্ট ব্যক্তি উপস্থিত থাকি বীৰজনাৰ শৌৰ্য বিৰ্য শ্ৰদ্ধাৰে সোঁৱৰে ।
ইপিনে অসম জাতীয় পৰিষদে কেন্দ্ৰীয়ভাৱে লাচিত মৈডামত আজি উদযাপন কৰে জাতীয় বীৰ লাচিতৰ ৪০০ বছৰীয়া জন্ম জয়ন্তী (Lachit Divas celebration at Lachit Maidam)। উক্ত কাৰ্যসূচীত দলৰ সভাপতি লুৰীণজ্যোতি গগৈয়ে উপস্থিত থাকি কেৱল জাক জমকতাৰ মাজতে জাতীয় বীৰগৰাকীক নাৰাখি প্ৰকৃতাৰ্থত তেওঁৰ গুণ গৰিমা প্ৰকাশৰ ব্যৱস্থা কৰিবলৈ চৰকাৰলৈ আহ্বান জনায় ।
